
PATVIRTINTA

                                                                                                  
Savivaldybės  administracijos 


direktoriaus 2013 m. balandžio  2 d. 


įsakymu Nr.AT-372
ARCHITEKTŪROS IR URBANISTIKOS SKYRIAUS VEDĖJO − VYRIAUSIOJO ARCHITEKTO PAREIGYBĖS APRAŠYMAS

I. PAREIGYBĖS CHARAKTERISTIKA


1. Architektūros ir urbanistikos skyriaus vedėjo – vyriausiojo architekto pareigybė yra karjeros valstybės tarnautojo.


2. Pareigybės lygis − A


3. Pareigybės kategorija  − 12.

II. PASKIRTIS

4. Ši pareigybė reikalinga kokybiškai ir laiku vykdyti skyriui pavestas funkcijas, organizuoti darbą, įgyvendinant teisės aktus, skyriaus kompetencijos klausimais bei atlikti vyriausiojo architekto funkcijas.
III. VEIKLOS SRITIS


5. Šias pareigas einantis valstybės tarnautojas vykdo funkcijas specialiosiose veiklos srityse − architektūros ir teritorijų planavimo.

IV. SPECIALIEJI REIKALAVIMAI VALSTYBĖS TARNAUTOJUI, EINANČIAM ŠIAS PAREIGAS

6. Turėti aukštąjį universitetinį meno studijų srities architektūros, dailės krypties arba jam prilygintą išsilavinimą ir kvalifikacijos atestatą, suteikiantį teisę vykdyti savivaldybės vyriausiojo architekto funkcijas. 

7. Išmanyti Lietuvos Respublikos įstatymus ir kitus teisės aktus, reglamentuojančius statybą, projektavimą bei teritorijų planavimą.

8. Mokėti dirbti šiomis kompiuterinėmis programomis: MS Word, MS Outlook, Internet Explorer, AutoCad, IS Infostatyba.
9. Gebėti valdyti, kaupti, sisteminti, apibendrinti informaciją ir rengti išvadas, savarankiškai sugebėti nustatyti darbo prioritetus.
V. ŠIAS PAREIGAS EINANČIO VALSTYBĖS TARNAUTOJO FUNKCIJOS

10. Kontroliuoja ir tvirtina architektūrinių reikalavimų ir planavimo sąlygų sąvadų išdavimą.

11. Tikrina ir derina statybos projektus ir teritorijų planavimo dokumentus.

12. Kontroliuoja dokumentacijos statybą leidžiančių dokumentų išdavimą, jų apskaitos ir registro tvarkymą.

13. Vadovauja Nuolatinės statybos komisijos darbui ir tvirtina protokolus.


14. Dalyvauja  administracijos direktoriaus sudaromų komisijų darbe.

15. Derina ir išduoda rašytinius pritarimus supaprastintiems statybos projektams.

16. Nustato nuosavybės teisės į žemę miestuose atkūrimo galimybes, derina parengtą dokumentaciją ir teikia tvirtinti administracijos direktoriui.


17. Koordinuoja teritorijų planavimo procesą, rengia sprendimus savivaldybės tarybai dėl teritorijų planavimo dokumentų tvirtinimo.

            18. Koordinuoja savivaldybės lygmens patvirtintų teritorijų planavimo dokumentų viešo paskelbimo ir registro Lietuvos Respublikos teritorijū planavimo dokumentų registre duomenų tvarkymą.

19. Teikia tarybai tvirtinti detaliuosius planus, raidos programas, ataskaitas ir kitus, su skyriaus darbu susijusius klausimus.


20. Teikia konsultacijas statybų, teritorijų planavimo, žemėtvarkos klausimais.


21. Derina reklamos projektus.


22. Dalyvauja valstybinėse pastatų ir statinių priėmimo naudoti komisijose.

23. Vykdo kitus savivaldybės su Architektūros ir urbanistikos skyriaus funkcijomis susijusius nenuolatinio pobūdžio pavedimus, tam, kad būtų pasiekti įstaigos strateginiai tikslai.

24. Vykdo skyriaus darbuotojų atliekamų darbų kontrolę.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
25. Šias pareigas einantis valstybės tarnautojas tiesiogiai pavaldus savivaldybės administracijos direktoriui.

